钦定古今图书集成/明伦汇编/氏族典/第454卷 > 《廖用贤尚友录》 > 宋汝为
## 钦定古今图书集成/明伦汇编/氏族典/第454卷 > 《廖用贤尚友录》 > 宋汝为

按《宋史宋汝为传》：“汝为，字师禹，丰县人。靖康元年，金
人犯京师，阖门遇害。汝为思报国家及父兄之仇，建
炎三年，谒部使者陈边事，补修武郎，奉国书使金。完
颜宗弼劫而缚之，汝为一无惧色。绍兴十三年，亡归，
作《恢复方略》献于朝。久之，有告汝为于金人，以蜡书
言其机事者。秦桧将械送金人，汝为变名姓为赵，复
徒步入蜀”，“汝为能知”死期将终，神气不乱。